बोले- कुछ कट्‌टर कहते हैं मर जा मोदी, जनता कह रही मत जा मोदी
Prime Minister Narendra Modi i Victory Speech -  Tripura election results, Meghalaya election results, Nagaland Assembly Election Results 2023. Follow PM Modi Victory Speech On Dainik Bhaskar (दैनिक भास्कर)
त्रिपुरा, नगालैंड और मेघालय विधानसभा चुनाव के नतीजे आने के बाद गुरुवार रात PM नरेंद्र मोदी दिल्ली स्थित भाजपा मुख्यालय पहुंचे और अपनी स्पीच में विपक्षी दलों पर निशाना साधा। उन्होंने कहा- हमारी जीत से घबराए कुछ कट्‌टर विरोधी कहते हैं मर जा मोदी, लेकिन मेरे देशवासी कहते हैं मत जा मोदी। PM ने भाजपा नेताओं और कार्यकर्ताओं से यह भी पूछा नॉर्थ-ईस्ट के रिजल्ट के बाद TV पर EVM को गाली पड़नी शुरू हुई या नहीं।
उन्होंने कहा- हम एक नई दिशा पर चल पड़ा नॉर्थ-ईस्ट देख रहे हैं। यह दिलों की दूरियां समाप्त होने का ही नहीं, बल्कि नई सोच का प्रतीक है। अब नॉर्थ-ईस्ट न दिल्ली से दूर है न दिल से दूर है। यह इतिहास रचे जाने का समय है। मैं नॉर्थ-ईस्ट की समृद्धि और विकास का समय देख रहा हूं।
कुछ दिन पहले मैं जब वहां गया तो किसी ने कहा कि मोदी जी आपको अपनी हाफ सेंचुरी के लिए बहुत-बहुत बधाई। मैंने पूछा कि कैसी हाफ सेंचुरी तब उन्होंने बताया कि आप जब से प्रधानमंत्री बने हैं तब से 50 बार से अधिक बार नॉर्थ-ईस्ट की विजिट कर चुके हैं।
मोदी के भाषण की खास बातें
मोदी ने बताया भाजपा की जीत का राज- त्रिवेणी शक्ति
यह मिलकर भाजपा की शक्ति को वन प्लस, वन प्लस वन यानी 111 गुना बढ़ा देते हैं।
नड्‌डा बोले- मोदी के विजन की जीत
इससे पहले बीजेपी के राष्ट्रीय अध्यक्ष जेपी नड्डा ने कहा- पूर्वोत्तर में भाजपा को मिली जीत, मोदी के विजन का नतीजा है। यह मोदी की मेहनत की जीत है। मोदी ने नॉर्थ-ईस्ट के विकास का रोडमैप बनाया, जिस पर चलकर वहां की तकदीर बदल गई है। पूर्वोत्तर पहले टारगेट किलिंग, हिंसा और आतंकवाद के लिए जाना जाता था, अब शांति और विकास के लिए जाना जाता है।
त्रिपुरा और नगालैंड में भाजपा गठबंधन को बहुमत
तीनों राज्यों के विधानसभा चुनाव के रिजल्ट आ चुके हैं। नगालैंड और त्रिपुरा में भाजपा को फिर से बहुमत मिला है। दोनों राज्यों में भाजपा गठबंधन को क्रमश: 37 और 33 सीटें मिली हैं। उधर, मेघालय में मुख्यमंत्री कॉनराड संगमा की NPP सबसे बड़ी पार्टी बन गई है। उसके खाते में 26 सीटें आई हैं।
वोटिंग के बाद एग्जिट पोल्स में त्रिपुरा-नगालैंड में भाजपा गठबंधन को बहुमत का अनुमान था। मेघालय में हंग असेंबली के आसार थे। इस बीच असम के मुख्यमंत्री हिमंता बिस्वा सरमा ने ट्वीट करके कहा- मेघालय के मुख्यमंत्री कॉनराड संगमा ने गृहमंत्री अमित शाह को फोन करके सरकार बनाने के लिए मदद मांगी है। बता दें कि NPP 26 सीटें लेकर भी बहुमत से 5 सीट दूर है।
पीएम ने ट्वीट कर कार्यकर्ताओं को बधाई दी
नगालैंड और त्रिपुरा में बीजेपी गठबंधन को जीत मिलने के बाद पीएम मोदी ने ट्वीट कर लोगों को धन्यवाद कहा। उन्होंने कहा कि डबल इंजन की सरकार लोगों के विकास के लिए काम कर रही है। मैं पार्टी कार्यकर्ताओं की कड़ी मेहनत की सराहना करता हूं, मुझे आप लोगों पर गर्व है। पीएम ने मेघालय के पार्टी कार्यकर्ताओं को भी धन्यवाद कहा। पीएम बोले कि हम मेघालय के विकास पथ को बढ़ाने के लिए कड़ी मेहनत करते रहेंगे।
अब ग्राफिक्स के जरिए समझ लीजिए तीनों राज्यों में किस पार्टी को कितनी सीटें मिलीं...
मेघालय और त्रिपुरा में बीजेपी का वोट शेयर घटा
अगर बीजेपी के वोट शेयर की बात करें तो नगालैंड में बीजेपी का वोट शेयर बढ़ा है। जबकि मेघालय और त्रिपुरा में पार्टी का वोट शेयर कम हुआ है। साल 2018 में नगालैंड में बीजेपी का वोट शेयर 15.4% था, जो 2023 में बढ़कर 16.38 हो गया। वहीं, मेघालय में बीजेपी का वोट शेयर 2018 में 9.7% था, यह 2023 में 7.63 हो गया। त्रिपुरा में बीजेपी का वोट शेयर पांच सालों में 43.4% से घटकर 39.63% हो गया है।
नगालैंड और त्रिपुरा में बीजेपी के सत्ता में वापसी करने की तस्वीर साफ होने के बाद भाजपा नेताओं के रिएक्शन भी सामने आने लगे हैं। केंद्रीय कानून मंत्री किरेन रिजिजू ने कहा कि पीएम मोदी का काम लोगों तक पहुंच रहा है, यही उत्तर-पूर्व राज्यों में बीजेपी की जीत की वजह है।
माणिक साहा ने जीत का सर्टिफिकेट लिया
त्रिपुरा के मुख्यमंत्री माणिक साहा ने टाऊन बारदोवली सीट से करीब 1300 वोटों से जीत दर्ज की है। जीत का प्रमाण पत्र लेने के बाद साहा ने कहा कि मैं प्रधानमंत्री, गृह मंत्री, रक्षा मंत्री, बीजेपी के राष्ट्रीय अध्यक्ष सहित सभी कार्यकर्ताओं को धन्यवाद देता हूं। साहा बोले- हमने पहले भी कहा था कि बीजेपी एक बार फिर बहुमत से सरकार बनाएगी और नतीजे बता रहे हैं कि हम सरकार बना रहे हैं। हालांकि हम अधिक सीटों की उम्मीद कर रहे थे और चुनाव के बाद समीक्षा करेंगे कि ऐसा क्यों नहीं हुआ।
त्रिपुरा, मेघालय और नगालैंड चुनाव के नतीजों से जुड़ी अन्य खबरें भी पढ़ें...
तीन राज्यों के चुनाव नतीजे, त्रिपुरा-नगालैंड में भाजपा को फिर बहुमत; मेघालय में NPP आगे
पूर्वोत्तर के 3 राज्यों के विधानसभा चुनाव में त्रिपुरा और नगालैंड के रिजल्ट आ चुके हैं। दोनों राज्यों में भाजपा को फिर से बहुमत मिला है। नगालैंड में भाजपा गठबंधन को 37 और त्रिपुरा में 33 सीटें मिली हैं। वहीं, मेघालय में मुख्यमंत्री कॉनराड संगमा की पार्टी NPP 25 सीटें जीतकर सबसे बड़ी पार्टी बन गई है। पढ़ें पूरी खबर...